Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Baruch Korman opettaa nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa nettisivuiltamme LoveIsrael.org.
Nyt on Tri Baruchin vuoro.
Jos tahdomme miellyttää Jumalaa, -
tarvitsemme hänen valtakuntansa näkökulman.
Sen saamme, kun Jumala sen meille ilmoittaa.
Mutta emme saa ilmoitusta automaattisesti -
vaan noudattamalla tiettyjä periaatteita.
Teologit kutsuvat tätä ilmoitusta myös hengelliseksi valaistumiseksi.
Jumala valaisee ilmestyksensä kautta -
hengellisen pimeytemme.
Puhuessaan hengellisesti sokeista -
Sana käyttää usein esimerkkinä fyysisesti sokeita.
Kiinnitetään huomiota siihen, miksi Jumala heidät paransi.
Mitä tapahtui, että ihminen sai näkönsä?
Hän alkoi nähdä asiat taivaallisesta näkökulmasta.
Otetaan esille Matteuksen evankeliumista luku 9.
Matt. 9.
Tässä jaksossa korostetaan Israelia.
Israel on hengellisesti sokea.
Se on joutunut Rooman sortovallan alle, -
koska se ei elä Jumalan totuudessa vaan hengellisessä pimeydessä.
Ehkä sinäkin olet Israelin tavoin pimeydessä -
eikä sinulla ole Jumalan valtakunnan näkökulmaa.
Tänään puhumme sellaisen tilanteen muuttumisesta.
Matt. 9:27: -
"Ja kun Jeesus kulki sieltä, -
seurasi häntä kaksi sokeaa..."
Jeesus kohtaa matkallaan kaksi sokeaa.
Jakeen 27 pääkohtana ovat kaksi sokeaa, -
jotka seuraavat Jeesusta.
Jeesus ei etsinyt heitä -
vaan he seurasivat häntä, kun kuulivat hänen olevan liikkeellä.
"...seurasi häntä kaksi sokeaa huutaen ja sanoen..."
Huutaminen osoittaa epätoivoa.
Miehet olivat sokeita mutta eivät tyhmiä.
He ymmärsivät erään raamatullisen perusperiaatteen.
Huutamalla he osoittivat olevansa täysin riippuvaisia Messiaan avusta.
He sanoivat: "Daavidin poika, armahda meitä."
He tiedostivat tarvitsevansa Jumalan armoa.
Tunnistatko sinä saman tarpeen?
Ilman Jumalan armoa -
elämässäsi ei tapahdu mitään hyvää ikuisuuden näkökulmasta katsottuna.
Elämäntapahtumat voivat antaa sinulle onnea, -
joka kestää hetkisen.
Meidän on etsittävä Jumalan ikuista valtakuntaa.
Vasta silloin löydämme läheisen suhteen Jumalaan.
Jumala vetää meitä armossaan lähelleen.
Miehet huusivat: -
"Armahda meitä." Siinä puhutaan meistä.
Itse olisin saattanut pyytää armoa vain itselleni.
Ajattelemme yleensä aina ensin itseämme.
Mutta Sana opettaa rakastamaan lähimmäistä kuin itseään.
Näiltä miehiltä puuttui fyysinen näkökyky, -
mutta heillä oli hengellistä ymmärrystä.
He pyysivät: "Armahda meitä!"
Lisäksi he kutsuivat Jeesusta Daavidin Pojaksi.
Termi Daavidin poika on peräisin liiton lupauksesta, -
jonka Jumala antoi kuningas Daavidille jälkeläisestä, -
joka hallitsisi hänen valtaistuimellaan ikuisesti.
Se osoitti, että näillä sokeilla oli hengellistä ymmärrystä.
He käsittivät tarvitsevansa armoa.
Kun sen ymmärrämme, voimme tehdä hyviä päätöksiä.
Kun tajuan tarvitsevani Jumalan armoa, anteeksiantoa ja rakkautta, -
olen riippuvainen hänestä kaikessa.
Silloin voimme ottaa vastaan hengellistä valaistusta ja totuutta.
Näille miehille oli kirkastunut, että Jeesus oli Messias.
He huusivat: "Daavidin poika, armahda meitä'"
Niin jae 27 loppuu.
Jeesus ei suoraan vastaa heille.
Jae 28 sanoo: "Ja kun Jeesus meni sisälle taloon..." (RK -12)
Kreikassa lauseen alussa on de, joka ilmaisee vastakohtaisuutta.
Jeesus ei vastannut suoraan, kuten he olivat toivoneet.
Hän ei puhunut heille vaan meni sinne, minne oli menossa.
Monet olisivat jättäneet asian siihen: -
"Tiesinhän, ettei Jumala minua rakasta.
Siksi minulla on nämä ongelmat, eikä mikään muutu."
Lopeta itsesäälissä rypeminen.
Näytä Jumalalle, että sinulla on hengellistä ymmärrystä.
Miehet osoittivat sitä etsimällä armoa ja tunnistamalla Messiaan.
Jumalan armo antaa meille hengellistä ymmärrystä.
He tunnistivat hänet Daavidin Pojaksi eivätkä antaneet periksi.
He jatkoivat Jeesuksen perässä kulkemista: -
"...sokeat tulivat hänen tykönsä; -
ja Jeesus sanoi heille: -
'Uskotteko, että minä voin sen tehdä?'"
Kiinnitä huomiota kreikan sanajärjestykseen.
Alkutekstin mukaan -
Jeesus kysyy sokeilta: -
"Uskotteko, että minä voin sen tehdä?"
Miehet sanovat varmuudella, hengellisellä ymmärryksellä -
ja Jeesuksen Messiaaksi tunnustaen: -
"Uskomme, Herra."
Matteus kutsuu kohdassa Jeesusta nimellä Jeesus.
Aluksi sokeat kutsuvat häntä Daavidin pojaksi, Messiaaksi.
Monesti kutsumme Jeesusta -
Herraksi, Vapahtajaksi ja Jumalaksi.
Mutta olemmeko valmiita tunnustamaan hänet Herraksi -
myös teoillamme?
Nämä sokeat kutsuivat häntä Herraksi, ja näemme kohta, -
että he halusivat myös palvella häntä ja olla hänelle alamaisia.
Jumalan antaa meille armossaan ilmestystä ja valoa, -
ja valtakunnan näkökulman tunnistaa Messiaan -
ja reagoida häneen oikein.
Messias kysyy: "Uskotteko, että minä voin sen tehdä?"
He vastasivat: "Uskomme, Herra."
Heidän käyttämänsä termi Herra kertoo, -
että he tahtoivat parantua voidakseen palvella häntä.
Sinä varmaan rukoilet usein ja esität pyyntöjä Jumalalle.
Mutta tahdotko hänen toimivan elämässäsi siksi, -
että tahdot osoittaa hänen olevan Herrasi -
palvelemalla häntä, tekemällä hänen tahtonsa ja tekemällä hänen työtään?
Niin nämä kaksi sokeaa tekivät.
"He sanoivat hänelle: 'Uskomme, Herra'."
Jakeen 29 "silloin", kreikaksi tote, -
tarkoittaa, että "sitten jonkun seurauksena jotain tapahtui".
Miehet anoivat armoa, tunnistivat Messiaan -
ja uskoivat Jumalan kaikkivaltiuteen -
ja siihen, että Jumalan voideltu laittaa asiat järjestykseen.
He tahtoivat Jumalan järjestystä ja ilmaisivat puheissaan uskoa.
Jae 29: "Silloin hän kosketti heidän silmiänsä ja sanoi: -
'Tapahtukoon teille uskonne mukaan'."
Heidän uskonsa vaikutti siihen, -
että Jumala kosketti heitä.
Mutta jotkut opettavat väärin, -
että jos uskon lujasti, hän antaa rikkauksia ja mitä vain haluan.
Ei ole kyse meidän toiveistamme vaan Jumalan tahdosta.
Kun toimin uskossa, -
Jumala toimii voimakkaasti toteuttaakseen tahtonsa elämässäni.
Näin voin toteuttaa hänen tarkoitusperänsä.
Toimin hänen näkökulmastaan hänen tahtonsa mukaan.
Liian usein ihmiset haluavat toteuttaa omia toiveitaan, eivät Jumalan.
He rukoilevat ja yrittävät uskoa -
saadakseen haluamansa.
Sitten kiitän Jumalaa vastauksesta. Mutta se ei ole oikeaa uskoa.
Niin eivät opettaneet profeetat, Mooses, apostolit eikä Messias itse.
Jumalaa miellyttävä usko liittyy hengellisiin asioihin.
"Silloin hän kosketti heidän silmiänsä ja sanoi: -
'Tapahtukoon teille uskonne mukaan'."
Jae 30: "Ja heidän silmänsä aukenivat."
He kokivat ihmeen. Heidän silmänsä aukenivat.
Sitten Jeesus varoitti heitä vakavasti.
"Varoittaa vakavasti" tarkoittaa tässä opettamista -
tai määräyksen tai tehtävän antamista, -
samoin kuin korkea-arvoinen upseeri käskee alokasta.
Sana puhuu tästä usein.
Kun Jumala toimii jonkun elämässä Raamatussa, -
esimerkiksi kun he saavat vastauksen rukoukseensa, -
melkein aina seuraavaksi Jumala antaa heille käskyn -
nähdäkseen, totteleeko ihminen.
Kun Jumala tekee elämässäsi jotain, -
odota saavasi Kuninkaalta määräys.
Hän sanoo, mitä tehdä. Ja niin sinun tulisi toimia.
Kun Jumala antaa sinulle armoaan, hengellistä valoa, huolenpitoa jne, -
tarkoitus on vaikuttaa sinussa kuuliaisuutta.
Jeesus antoi miehille käskyn, neuvoi ja antoi tehtävän.
"Ja Jeesus varoitti heitä vakavasti sanoen: -
'Katsokaa, ettei kukaan saa tästä tietää'."
Pitäkää huoli, ettette kerro asiaa kenellekään.
Miksi hän sanoi niin?
Selitys kieltoon löytyy jakeesta 27.
Siinä miehet kutsuivat Jeesusta Daavidin pojaksi.
Juutalaiset ajattelevat, että Messiaita on kaksi.
Se ei ole totta.
On vain yksi Messias.
Hän saapuu kahdesti, ja hänellä on kaksi eri tehtävää.
Ensimmäisellä kerralla hän oli kärsivä palvelija.
Juutalaiset kutsuvat häntä Messias Joosefin pojaksi.
Joosef meni Egyptiin, kärsi siellä -
eivätkä hänen veljensä tunnistaneet häntä.
Toisella kerralla Messias saapuu Kuninkaana -
perustamaan valtakuntansa.
Hän on aina ollut kuningasten Kuningas, -
mutta ensimmäisellä kerralla hän saapui nöyränä.
Toisella kertaa hän tuomitsee ja laittaa asiat järjestykseen -
perustaessaan valtakuntansa, jonka Kuningas hän on.
Parantaessaan sokeat -
Jeesus ilmaisi profeetallisesti olevansa Messias.
Hän tiesi, -
että juutalaiset odottivat hallitsijaa.
He odottivat Daavidin pojan vapauttavan heidät Rooman vallasta.
Mutta ensimmäisellä kerralla Jeesus saapui kuolemaan ristillä -
ja maksamaan syntivelkamme, -
jotta vapautuisimme synnin orjuudesta ja eläisimme hänen tahdossaan.
Niin hän opetti.
Mutta miehet tajusivat hänen olevan Daavidin poika.
Jeesus kielsi heitä kertomasta asiaa kellekään.
"Ja Jeesus varoitti heitä vakavasti sanoen: -
'Katsokaa, ettei kukaan saa tästä tietää'."
Eivät nämä miehet sinänsä tottelemattomia olleet.
He eivät kyenneet vaikenemaan tapahtuneesta.
Evankeliumeissa Jeesus varoittaa monia ihmisiä kertomasta, -
että hän on Daavidin poika, -
koska hän oli tullut tekemään Messias Joosefin pojan tehtävän, -
antamaan henkensä, ei vielä perustamaan valtakuntaansa.
Jeesus sanoi: "Shh", mutta he eivät kyenneet pitämään asiaa sisällään.
He halusivat kertoa kaikille, mitä hän oli heille tehnyt.
Jae 31 alkaa sanalla mutta, joka ilmaisee vastakohtaa.
"Mutta he menivät pois ja levittivät sanomaa hänestä..."
Siinä korostetaan sanaa hän. Hänestä he kertoivat.
"...koko siihen maahan."
He kokivat tehtäväkseen kertoa kaikille Jeesuksesta.
He eivät korostaneet kopeina itseään: -
"Jumala rakasti minua niin paljon, että hän paransi minut.
Hän teki ihmeen, koska haluaa käyttää minua enemmän kuin muita."
Ei, vaan he puhuivat hänestä.
Niin yleensä käy, kun saa Herralta kosketuksen, -
kun kokee parantumisen, pelastumisen tai anteeksiannon.
Silloin tuntee sisäistä pakkoa kertoa toisille.
Miehet eivät kertoneet vain omaisilleen vaan kautta maan.
Jae 32: -
"Ja katso, näiden lähdettyä -
tuotiin hänen tykönsä mykkä mies..."
Hän ei kyennyt puhumaan eikä kuulemaan, -
koska oli riivattu.
Jae 33: -
"Ja kun riivaaja oli ajettu ulos, niin mykkä puhui, -
ja kansa ihmetteli..."
Siinä puhutaan suuresta väkijoukosta.
Sokeat olivat kertoneet kaikille paranemisestaan, -
ja ihmisiä alkoi saapua joka kulmalta.
He tiesivät, että jos Jeesus oli todella Messias, -
hän voisi parantaa sokeiden lisäksi myös kuurot ja rammat -
sekä vapauttaa vangitut messiaanisten profetioiden mukaan.
"Ja kun riivaaja oli ajettu ulos, -
niin mykkä puhui, ja kansa ihmetteli sanoen: -
'Tällaista ei ole Israelissa ikinä nähty'."
Sellaista spektaakkelia ei ollut Israelissa koskaan nähty.
Sana näkyä -
tarkoittaa kreikassa ilmestymistä ja näkyväksi tulemista.
Jakso alkoi kahdella sokealla miehellä.
Nyt sokeat näkevät ja kuuromykkä puhuu.
Kansa oli ihmeissään, -
koska Israelissa ei ollut koskaan tapahtunut mitään sellaista.
Vakuuttavaa todistusaineistoa. Sokeat olivat saaneet näkönsä.
Sitten tapaamme ihmisryhmän, jotka näkivät silmillään -
mutta olivat hengellisesti sokeita. Jae 34: -
Kansa oli ihmeissään, "mutta fariseukset sanoivat: -
'Riivaajain päämiehen voimalla hän ajaa ulos riivaajia'."
He sanoivat niin, koska eivät halunneet palvella Jumalaa.
Totuus ei heitä kiinnostanut.
Hengelliset asiat eivät heitä kiinnostaneet, -
koska he olivat hengellisesti sokeita.
Hengelliset asiat eivät kiinnosta hengellisesti sokeita, -
vaan he puhuvat niitä vastaan.
Jae 35: -
"Ja Jeesus vaelsi kaikki kaupungit ja kylät ja opetti heidän synagoogissaan."
Hän välitti ilmestystä ja hengellistä valoa.
"...ja saarnasi valtakunnan evankeliumia -
ja paransi kaikkinaisia tauteja ja kaikkinaista raihnautta.
Ja nähdessään kansanjoukot hänen tuli heitä sääli, -
kun he olivat nääntyneet ja hyljätyt..."
Ne eivät olleet oikeassa paikassa.
"...niinkuin lampaat, joilla ei ole paimenta."
Muistathan, että tässä kerrotaan myös Israelista.
Messias tuli erityisesti Israelin kadonneita lampaita varten.
Fariseusten johtamina -
israelilaiset olivat kuin nääntyneitä lampaita, -
jotka oli ajettu väärälle laitumelle, vaaran paikkaan.
Heillä ei ollut paimenta pitämässä heistä huolta.
Jos Jeesus ei ole sinun elämäsi Herra, -
sinäkin olet hengellisesti sokea etkä ole Jumalan tahdossa.
Olet hengellisesti nääntynyt ja tappiolla.
Olet väärällä paikalla.
Et voi tehdä Jumalan suunnitelman mukaisia tehtäviä.
Ole hengellisesti viisas ja ota vastaan hengellistä valaistusta.
Katso asioita Jumalan näkökulmasta ja ole hänelle alamainen.
Saat hämmästyä, kun Jumala johdattaa sinut hyvälle laitumelle, -
jossa hänen herruutensa näkyy elämästäsi.
Toivottavasti sait opetuksesta siunauksen ja kerrot siitä muillekin.
Tulethan taas ensi viikolla seuraamaan ohjelmaamme.
Saat lisätietoa toiminnastamme sivustolta LoveIsrael.org.
Sieltä löytyy lisää Baruchin opetusvideoita, -
joita voit katsella tai ladata koneellesi.
Siunausta sinulle, kun vaellat Jeesuksen kanssa.
Shalom Israelista!
Suomennos: Annamari Kortelainen